Vladislovas Starevičius
Vladislovas Starevičius (lenk. Władysław Starewicz, Ladislas Starevich; 1882 m. rugpjūčio 8 d. – 1965 m. vasario 26 d.) – Lietuvos lenkakalbių kilmės režisierius, lėlinės animacijos pradininkas, XX a. pirmoje pusėje kūręs Lietuvoje, Rusijoje ir Prancūzijoje. Šis menininkas ne tik pirmasis pasaulyje panaudojo savo filmuose lėles, bet ir kūrė tokiame lygyje, kurio pasiekti amžininkai taip ir nesugebėjo. Profesines paslaptis V. Starevičius atidžiai saugojo ir pats skleidė neteisingus gandus, kad supainiotų konkurentus. Kaip pastebėjo kino kritikas Skirmantas Valiulis, V. Starevičiui net savo gyvenimą patiko šiek tiek mistifikuoti. Todėl mus pasiekusios žinios apie šį režisierių ir jo kūrybą gana prieštaringos.